[{"text_idx": "#000006", "text": "I nodi Diwrnod y Rhuban Gwyn 2022, mae \u2018Wal Goch\u2019 Cymru wedi ymuno a\u0302 llinell gymorth Byw Heb Ofn a Chymdeithas Be\u0302l-droed Cymru i anfon neges glir i\u2019r byd \u2013 rydym yn chwythu\u2019r chwiban olaf ar drais yn erbyn menywod."}, {"text_idx": "#000007", "text": "Fel cenedl falch, gyda hanes cryf o undod, a\u2019r wlad gyfan yn cefnogi ti\u0302m pe\u0302l-droed Cymru yn Qatar, nid oes amser gwell hefyd i ddechrau chwarae fel ti\u0302m i roi terfyn ar drais yn erbyn menywod yng Nghymru."}, {"text_idx": "#000008", "text": "Yn ystod Cwpan y Byd bydd cefnogwyr Cymru yn cymryd yr awenau i ddangos bod Cymru yn wlad sydd ag agwedd dim goddefgarwch tuag at drais yn erbyn menywod."}, {"text_idx": "#000009", "text": "Mewn fideo a gynhyrchwyd yn arbennig, mae 11 aelod benywaidd o\u2019r Wal Goch yn nodi ein bod ni \u2018yma o hyd\u2019 i bawb sydd wedi, neu sydd, yn dioddef trais neu gamdriniaeth."}, {"text_idx": "#000010", "text": "Mae\u2019r fideo wedi\u2019i greu gan di\u0302m o ferched sy\u2019n cynnwys clawr newydd o Yma O Hyd, ca\u0302n swyddogol ymgyrch Cymru ar gyfer Cwpan y Byd, gan y cerddor o Gymru, Bronwen Lewis, ac yn cynnwys fideograffiaeth gan y chwiorydd Elena a Sofia Costa o Gaerdydd."}, {"text_idx": "#000012", "text": "Mae Diwrnod y Rhuban Gwyn 2022 yn amlygu 11 nodwedd y gall dynion a bechgyn eu meithrin i helpu i greu byd o gydraddoldeb a diogelwch i fenywod, gyda hashnod yr ymgyrch #YGo\u0302l."}, {"text_idx": "#000013", "text": "Yn ogystal, mae 4 aelod gwrywaidd o\u2019r Wal Goch wedi cofrestru fel Llysgenhadon y Rhuban Gwyn, gan wneud Addewid y Rhuban Gwyn i beidio byth a\u0302 defnyddio, esgusodi nac aros yn dawel am drais dynion yn erbyn menywod. Mae Steve Thomas, Steve Austins, Greg Caine a Paul Lindsay i gyd yn frwd dros wneud gwahaniaeth."}, {"text_idx": "#000014", "text": "Gwirfoddolwyr gwrywaidd yw Llysgenhadon y Rhuban Gwyn sy\u2019n ymgysylltu a\u0302 dynion a bechgyn eraill i alw am ymddygiad camdriniol a rhywiaethol ymhlith eu ffrindiau, eu cydweithwyr a\u2019u cymunedau er mwyn hyrwyddo diwylliant o gydraddoldeb a pharch."}, {"text_idx": "#000017", "text": "\u201cGyda\u2019r mudiad byd-eang, Diwrnod y Rhuban Gwyn, yn disgyn ar yr un diwrnod ag ail ge\u0302m Cymru yng Nghwpan y Byd FIFA, mae\u2019n hanfodol ein bod yn defnyddio platfform CBDC ar lwyfan y Byd i dynnu sylw at bwysigrwydd dynion yn eiriol dros beidio byth a\u0302 chymryd rhan mewn trais yn erbyn menywod, ei gydoddef, na bod yn dawel am drais yn erbyn menywod."}, {"text_idx": "#000018", "text": "\u201cMae CBDC yn falch o weld ein haelodau benywaidd a gwrywaidd o\u2019r Wal Goch yn cefnogi\u2019r ymgyrch hon trwy gymryd rhan yn y fideo pwerus Byw Heb Ofn ac fel llysgenhadon y Rhuban Gwyn.\u201d"}, {"text_idx": "#000020", "text": "\u201cHoffwn ddiolch i bawb sy\u2019n ein helpu i amlygu a hyrwyddo ein hymgyrch Byw Heb Ofn, mae Cymru\u2019n sefyll yn unedig yn ein condemniad o drais yn erbyn menywod, trais ar sail rhywedd, cam-drin domestig, a thrais rhywiol (VAWDASV) ac yn sefyll yr un mor ymroddedig yn ein penderfyniad i ddod ag ef i stop."}, {"text_idx": "#000021", "text": "\u201cRwyf am dalu teyrnged i\u2019r rhai sydd wedi dod ymlaen fel llysgenhadon, trwoch chi a phawb sy\u2019n gwirfoddoli i helpu i gefnogi dioddefwyr cam-drin, byddwn yn gweithio i roi stop ar ffrewyll VAWDASV a pharhau i wneud Cymru\u2019r lle mwyaf diogel i fod yn fenyw.\u201d"}, {"text_idx": "#000027", "text": "Ramsey and Brooks on target for vital qualifying win"}]